వెల్గటూర్ మండలం (జగిత్యాల జిల్లా)

వెల్గటూర్ మండలం, తెలంగాణ రాష్ట్రం, జగిత్యాల జిల్లాకు చెందిన మండలం.

ఇది సమీప పట్టణమైన రామగుండం నుండి 30 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లాలో ఉండేది. ప్రస్తుతం ఈ మండలం జగిత్యాల రెవెన్యూ డివిజనులో భాగం. పునర్వ్యవస్థీకరణకు ముందు ఇది పెద్దపల్లి డివిజనులో ఉండేది. ఈ మండలంలో  22  రెవెన్యూ గ్రామాలు ఉన్నాయి. మండల కేంద్రం వెల్గటూర్

 గణాంకాలు 
2011 భారత జనగణన గణాంకాల ప్రకారం జనాభా  - మొత్తం 51,719 - పురుషులు 25,824 - స్త్రీలు 25,895

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 188 చ.కి.మీ. కాగా, జనాభా 51,822. జనాభాలో పురుషులు 25,850 కాగా, స్త్రీల సంఖ్య 25,972. మండలంలో 14,325 గృహాలున్నాయి.

 కరీంనగర్ జిల్లా నుండి జగిత్యాల జిల్లాకు మార్పు. 
లోగడ వెల్గటూర్ గ్రామం/ మండలం కరీంనగర్ జిల్లాలో, పెద్దపల్లి రెవెన్యూ డివిజను  పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వెల్గటూర్ మండలాన్ని (1+21) ఇరవైరెండు గ్రామాలుతో కొత్తగా ఏర్పడిన జగిత్యాల జిల్లా, జగిత్యాల రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.తెలంగాణ ప్రభుత్వ ఉత్తర్వు సంఖ్య GO Ms No 227 Revenue (DA-CMRF) Department, Dated: 11-10-2016

 మండలం లోని గ్రామాలు 

 రెవెన్యూ గ్రామాలు     
ఎండపల్లి మండలం నూతనంగా ఏర్పాటయ్యాక వెల్గటూరు మండలం 26,028 మంది జనాభాతో, 15 రెవెన్యూ గ్రామాలతో నూతనంగా ఏర్పాటైంది.
 వెల్గటూర్
 స్తంబంపల్లి 
 కిషన్‌రావుపేట
 జగ్దేవ్‌పేట 
 కప్పరావుపేట
 ముక్కట్రావుపేట్
 ముత్తునూర్
 చెగ్గ్యాం
 సాకపురం
 పైడిపల్లి
 రామ్‌నూర్‌
 సంకెనపల్లి
 కుమ్మరిపల్లి 
 వెంకటాపూర్‌
 పాశిగాం

 రెవెన్యూయేతర గ్రామాలు 

 కోటి లింగాల

 మూలాలు 

 వెలుపలి లంకెలు